  Майя Бывальцева Матэктӥсь кӧснуналэ, 13-тӥ тулыспалэ, Ижкарысь «Пельняньлэн дунневыл нуналэз» фестивальлэн йылпумъясь но валтӥсь нуналэз ортчоз. Туэ нырысьсэ ужрад Киров нимо паркын радъяськоз, ужрадъёсын программа дась ни, ивортӥзы фестивалез радъясьёс. Шулдыръяськон ужрадъёс 10 часын Фан-зонаын кутскозы 12 часын фестивалез сӥё-дано усьтон ортчоз. Собере куноосты Удмуртилэн сиён-юон картаеныз тодматозы. Отын 2021-тӥ арын йӧскалык сиён-юонъёслы сӥзем ужрадъёс пусъемын, отысь ик тужгес «ческыт» интыосты шедьтыны луоз. 12 час 30 минутэ гын сапегъёсын хоккей кутскоз, та йӧспӧртэм шудон Ижкарын улӥсьёслы туж кельышлы потэ. 13 чеберъям нискыланъёсты возьматон ортчоз. 16 часын PelmenRun ӵошатсконъёсты усьтозы. Мылкыд карисьёс 1, 7 но 21 иськеме бызьыны быгатоз. Нимаз ӵошатсконъёсы 18-65 аресъём муртъёсты лэзёзы, семьяен бызьылонъёсын пиналъёслы 10 арес тырмемын мед луоз. Рос-просгес радъясьлэн  тодыны быгатоды. Вормисьёслы быдэс таз соку гинэ дасям пельнянь сётозы. 17 час 30 минутэ быдэс арлы тырмымон пельнянез шудытозы 18 часын туала этно-дискотека кутскоз. Быдэс нунал ӵоже паркын эстафетаос, шудонъёс, мастер-классъёс радъяськозы, озьы ик удмурт эстрадаысь кизилиосын фолк-фестиваль ортчоз. Куноос понна пӧртэм фотозонаос ужалозы. «Теремок» кафеын пиналъёслы «Шудон корка» усьтозы. Отын 11 часысен пӧртэм дышетонъёс ортчозы, со пӧлын «Лучше всех!» программае пыриськем вить аресъёс пияшлэсь чибориё пельнянь кутонъя мастер-класс. «Пельняньлэн дунневыл нуналэз» фестивальлэн ужан радлыкеныз  тодматскыны луоз. Тодэ вайытом, 9-тӥ тулыспалэ Удмуртиын устозэ пельнянь кутӥсез бырйизы.   Тегъёс: Мерлык Лулчеберет Ижкар Удмуртия пельнянь Удмуртиысьтуризм Пельняньлэндунневылнуналэз  